Zmluva o zrušení vecného bremena 
Čl. I
Zmluvné strany
1.	Oprávnení z vecného bremena:
manželia Stanislav Mokrý, rod. Mokrý, nar. ............................, r. č. ...............................
a Marcela Mokrá, rod. Halová, nar. ............................... r. č. .................................. obidvaja bytom Pri Turci č. 9, Martin
(ďalej ako „oprávnení z vecného bremena“)
a
2.	Povinný z vecného bremena:
Milan Dobrý, rod. Dobrý, nar. .............................., r. č. .........................., bytom Pri Turci č. 9, Martin 
(ďalej ako „povinný z vecného bremena“),
ktorí súhlasne prehlasujú a svojimi podpismi potvrdzujú, že sú oprávnení a k právnym úkonom spôsobilí, uzatvárajú túto dohodu o zrušení vecného bremena v zmysle § 151p Občianskeho zákonníka za nasledujúcich podmienok:
Čl. II
Povinný z vecného bremena je výlučným vlastníkom nehnuteľností nachádzajúcich sa v k. ú. Martin – domu č. s. 91 postaveného na pozemku KN parc. č. 457/2 a pozemkov KN parc. č. 457/2 – zastavaná plocha o výmere 273 m2 a KN parc. č. 457/1 – orná pôda o výmere 251 m2.
Vlastníctvo uvedených nehnuteľností je zapísané vo výpise z katastra nehnuteľností a LV č. 140 pre k. ú. Martin.
Čl. III
Zmluvou V-1120/2000 zriadil Milan Dobrý ako povinný z vecného bremena vecné bremeno v prospech oprávnených z vecného bremena, ktoré spočíva v práve doživotného bývania v dome č. s. 91 a v práve na tento dom spolu s pozemkami KN parc. č. 457/2 a 457/1 riadne a nerušene užívať. Uvedené vecné bremeno je zapísané v časti C listu vlastníctva č. 140 pre k. ú. Martin.
Čl. IV
Oprávnení z vecného bremena a povinný z vecného bremena sa dohodli na zrušení vecného bremena popísaného v čl. III tejto zmluvy dohodou v zmysle § 151p Občianskeho zákonníka.
Čl. V
Oprávnení aj povinný berú na vedomie, že dohoda o zrušení vecného bremena nadobudne účinnosť vkladom do katastra nehnuteľností na Správe katastra Martin.
Čl. VI
Na základe tejto dohody vykoná správa katastra v LV č. 140 pre obec a k. ú. Martin tento zápis:
–	A LV: KN parc. č. 457/2 – orná pôda o výmere 251 m2
KN parc. č. 457/1 – zastavané plochy a nádvoria o výmere 273 m2
Dom č. s. 91 na KN parc. č. 457/2
–	B LV: Milan Dobrý, rod. Dobrý, nar. ......................., r. č. ................, bytom Pri Turci 9, Martin, v podiele 1/1
–	C LV: bez zápisu
Čl. VII
Zmluvné strany prehlasujú, že si túto zmluvu pred jej podpisom prečítali, že bola uzavretá podľa ich pravej a slobodnej vôle po vzájomnom prerokovaní, vážne a zrozumiteľne a nie v tiesni alebo za nápadne nevýhodných podmienok.
Martin 25. 8. 2023